ΓΡΑΠΤΗ ΕΡΩΤΗΣΗ E-2116/02

υποβολή: Lucio Manisco (GUE/NGL) προς την Επιτροπή

(17 Ιουλίου 2002)

Θέμα: Νέοι ιταλικοί νόμοι για τη διαχείριση της καλλιτεχνικής κληρονομιάς

Ποιά είναι η αξιολόγηση της Επιτροπής ως προς τη σύσταση εκ μέρους της ιταλικής κυβέρνησης δύο εταιρειών — την Κρατική Περιουσία Α.Ε. και την Υποδομές Α.Ε. — που προορίζονται να αναλάβουν την καλλιτεχνική κληρονομιά, τα μνημεία και την κρατική περιουσία γενικώς και ενδεχομένως να τηνποθηκεύσουν και να την πωλήσουν εν μέρει προκειμένου να χρηματοδοτηθούν με τους πόρους αυτούς τα διάφορα μεγάλα δημόσια έργα·

Δεν θεωρεί η Επιτροπή ότι τέτοιου είδους ενέργειες εμπίπτουν στην δημιουργική λογιστική που στόχο έχει να αυξήσει ή και να αποκρύψει το ήδη πολύψηλό δημόσιο χρέος όσον αφορά την Ιταλική Δημοκρατία και που ανέρχεται σε ύψος ασυμβίβαστο με τις παραμέτρους του συμφώνου σταθερότητας·

Επί μιας άλλης σοβαρής πτυχής του θέματος, τον κίνδυνο δηλαδή απωλείας, έστω και μερικής, της πιο εξαιρετικής ιστορικής, καλλιτεχνικής και φυσικής κληρονομιάς στον κόσμο, ο Πρόεδρος της Δημοκρατίας είχε ζητήσει από τον Πρωθυπουργό διαβεβαιώσεις και πιο περιοριστικούς κανόνες για την προστασία της· στις 2 Ιουλίου ο Πρωθυπουργός, κ. Silvio Berlusconi, απάντησε επαναλαμβάνοντας γενικά τη συνταγματική δέσμευση ως προς τον προστασία της εν λόγω κληρονομιάς, απορρίπτοντας όμως το αίτημα για πρόσθετους κανόνες που θα δεσμεύουν τις ενέργειες των δύο αυτών ανωνύμων εταιρειών.

Λαμβάνοντας γνώση του γεγονότος ότι οι πολιτιστικοί κύκλοι θορυβήθηκαν έντονα από τις συμπεριφορές αυτές και από τις συγκεκριμένες νομοθετικές πρωτοβουλίες, δεν θεωρεί η Επιτροπή ότι πρέπει να ζητήσει διευκρινίσεις από την ιταλική κυβέρνηση βάσει του τίτλου ΧΙΙ της Συνθήκης για την Ευρωπαϊκή Ένωση (Άρθρο 151), της Ευρωπαϊκής Σύμβασης για την προστασία της αρχαιολογικής κληρονομιάς και της Σύμβασης για την προστασία της αρχιτεκτονικής κληρονομιάς της Ευρώπης·

Απάντηση του κ. Solbes Mira εξ ονόματος της Επιτροπής

(15 Οκτωβρίου 2002)

Η ερώτηση αναφέρεται στην πρόσφατα θεσπισθείσα από το ιταλικό κοινοβούλιο νομοθεσία, με την οποία συστάθηκαν δύο οι εταιρείες Patrimonio SpA και Infrastrutture SpA.

Με βάση το σύμφωνο σταθερότητας και ανάπτυξης, όλα τα κράτη μέλη έχουν αναλάβει τη δέσμευση να επιτύχουν τον μεσοπρόθεσμο στόχο ο οποίος συνίσταται στην επίτευξη δημοσιονομικών θέσεων σχεδόν ισοσκελισμένων ή πλεονασματικών.

Η δημοσιονομική θέση ορίζεταιπό το πρίσμα του γενικού δημόσιου ελλείμματος, σύμφωνα με τον κανονισμό (ΕΚ) αριθ. 2223/96 της 25ης Ιουνίου 1996 του Συμβουλίου περί του ευρωπαϊκού συστήματος εθνικών και περιφερειακών λογαριασμών της Κοινότητας(1) (Ευρωπαϊκό Σύστημα Λογαριασμών, γνωστό καιπό τη συντομογραφία ΕΣΟΛ 95) και τον κανονισμό (ΕΚ) αριθ. 3605/93 της 22ας Νοεμβρίου 1993 για την εφαρμογή του Πρωτοκόλλου σχετικά με τη διαδικασία τουπερβολικού ελλείμματος το οποίο προσαρτάται στη συνθήκη για την ίδρυση της Ευρωπαϊκής Κοινότητας(2) (όπως τροποποιήθηκε από τον κανονισμό (ΕΚ) αριθ. 351/2002 της Επιτροπής της 25ης Φεβρουαρίου 2002(3)).

Η Στατιστική Υπηρεσία των Ευρωπαϊκών Κοινοτήτων (Eurostat) εξετάζει επί του παρόντος με προσοχή την φύση των ενεργειών που πρόκειται ναλοποιηθούν από τις δύο αυτές εταιρείες και θα διατυπώσει την άποψή της για τον τρόπο που θα διαχειριστούν τους δημόσιους λογαριασμούς μόλις αρχίσουν να λειτουργούν.

Το άρθρο 151 (πρώην 128) της συνθήκης ΕΚ χορηγεί αρμοδιότητα στην Κοινότητα στον πολιτιστικό τομέα για την ενθάρρυνση της συνεργασίας μεταξύ των κρατών μελών. Η ερώτηση που θέτει το αξιότιμο μέλος του Κοινοβουλίου δενπάγεται στην αρμοδιότητα της Κοινότητας αλλά, λόγω της αρχής της επικουρικότητας, στην αποκλειστική αρμοδιότητα του κράτους μέλους.

Εξάλλου, η Ένωση δεν συμμετέχει στην Ευρωπαϊκή πολιτιστική σύμβαση της 19ης Δεκεμβρίου 1954, ούτε στη Σύμβαση για την προστασία της ευρωπαϊκής αρχιτεκτονικής κληρονομιάς της 3ης Οκτωβρίου 1985. Κατά συνέπεια, δεν είναι αρμοδιότητα της Επιτροπή να εξετάσει τις ενδεχόμενες παραβάσεις.

(1) ΕΕ L 310 της 30.11.1996.

(2) ΕΕ L 332 της 31.12.1993.

(3) ΕΕ L 55 της 26.2.2002.